
 12.4.2016
 BG
 Официален вестник на Европейския съюз
 L 96/26
 РЕГЛАМЕНТ ЗА ИЗПЪЛНЕНИЕ (ЕС) 2016/561 НА КОМИСИЯТА
 от 11 април 2016 година
 за изменение на приложение IV към Регламент за изпълнение (ЕС) No 577/2013 по отношение на образеца на ветеринарно-санитарен сертификат за движение с нетърговска цел на кучета, котки и порове към държава членка от територия или трета държава
 (текст от значение за ЕИП)
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕС) No 576/2013 на Европейския парламент и на Съвета от 12 юни 2013 г. относно движението с нетърговска цел на домашни любимци и за отмяна на Регламент (ЕО) No 998/2003 (1), и по-специално член 25, параграф 2 от него,
 като има предвид, че:
 (1)
 В Регламент (ЕС) No 576/2013 се предвижда, че движението с нетърговска цел на кучета, котки и порове към държава членка от територия или трета държава се извършва, при условие че те са придружени от идентификационен документ под формата на ветеринарно-санитарен сертификат. В част 1 от приложение IV към Регламент за изпълнение (ЕС) No 577/2013 на Комисията (2) е установен образец на ветеринарно-санитарен сертификат.
 (2)
 В образеца на ветеринарно-санитарен сертификат се посочва, че е необходим задоволителен резултат на теста на имунната реакция към ваксинация против бяс, който следва да се извършва в съответствие с приложение IV към Регламент (ЕС) No 576/2013 върху кръвни проби, взети от кучета, котки и порове, идващи от или преминаващи транзитно по график през територия или трета държава, различна от изброените в приложение II към Регламент за изпълнение (ЕС) No 577/2013.
 (3)
 Предвид множеството случаи на подправени лабораторни доклади за резултати от тестовете за титруване на антитела срещу бяс е уместно да се напомни на сертифициращите длъжностни лица от територии или трети държави, че задоволителните резултати от посочения тест следва да бъдат удостоверявани само след проверка на автентичността на доклада на лабораторията. Във ветеринарно-санитарния сертификат следва да бъде включено специално указание за тази цел.
 (4)
 Освен това вписването по отношение на датата на маркиране на кучета, котки или порове, посочена в част I на ветеринарно-санитарния сертификат, се тълкува неправилно от сертифициращите длъжностни лица в трети държави, което води до проблеми при проверките на съответствието, извършвани на външните граници на Съюза. За да се избегне неправилно тълкуване, посоченото вписване следва да бъде заличено от част I на ветеринарно-санитарния сертификат, в която се описват животните, и да бъде вмъкнато в част II на същия сертификат, която се отнася до сертифицирането на животните. В част II следва също да бъде включена специална бележка с насоки относно проверката на маркировката.
 (5)
 Поради това приложение IV към Регламент за изпълнение (ЕС) No 577/2013 следва да бъде съответно изменено.
 (6)
 За да се избегнат смущения в движението на животни, за преходен период следва да бъде разрешено използването на ветеринарно-санитарни сертификати, издадени в съответствие с част 1 от приложение IV към Регламент (ЕС) No 577/2013 преди датата на прилагане на настоящия регламент.
 (7)
 Мерките, предвидени в настоящия регламент, са в съответствие със становището на Постоянния комитет по растенията, животните, храните и